# PRAVILA NATJECANJA ZA PRVENSTVO LOVAČAKOG SAVEZA MEĐIMURSKE ŽUPANIJE- LOVNO STRELJAŠTVO (lovački trap, parkur, puška kuglara ) 2025.

- Pravo nastupa u pojedinačnoj konkurenciji imaju svi članovi Lovačkih društava Lovačkog saveza Međimurske županije i direktni članovi županijskog lovačkog saveza koji posjeduju važeći oružni list i lovačku iskaznicu sa markicom za tekuću lovnu godinu.

- U ekipnoj konkurenciji pravo na nastup imaju lovačka društva članice Lovačkog saveza Međimurske županije . Lovačko društvo može imati A i B ekipu u ekipnoj konkurenciji. Članovima društva smatraju se strijelci koji su bili na popisu članova društva zaključno sa 01.05.2025. Nema posuđenog strijelca.

- Natjecateljske discipline u Prvenstvu LSMŽ su: gađanje letećih meta - glinenih golubova ( lovački trap/25 letećih meta/ i lovački parkur/25 letećih metal ), gađanje lovačkom kuglarom (mirna meta — srnjak/5hitca/ mirna meta — divlja svinja /5hitca,). Maksimalni broj bodova za pojedinca u 4 discipline iznosi 200 bodova:(Lovački trap/25x2 bodova/l Lovački parkur/25x2 bodova/), gađanje lovačkom kuglarom (mirna meta — srnjak, stojeći stav sa naslonom/50 bodova/),gađanje lovačkom kuglarom (mirna meta — divlja svinja, stojeći stav bez naslona/50 bodova/).

- Ekipu za natjecanje broji 3 strijelaca kako bi bila u konkurenciji za ekipno bodovanje. Ekipa će se bodovati po broju pogođenih meta troje (3) strijelaca iz četiri (4) discipline . U slučaju istog broja bodova dviju ili više ekipa poredak se utvrđuje na način da se izvlačenjem odredi jedna od četiri discipline u kojoj će nastupati sva tri strijelca ekipe. Boduju se sva tri strijelca.

- Pojedinačno pravo nastupa ima i pojedinac koji nema ekipu. Pojedinac će se bodovati po broju pogođenih meta iz četiri(4) discipline . U slučaju istog broja bodova dvaju ili više strijelaca, poredak se utvrđuje na način da se izvlačenjem odredi jedna od četiri discipline u kojoj će nastupati strijelci sa istim brojem bodova.

Za izbor u reprezentaciju LSMŽ, zbrajaju se rezultati postignuti na Prvenstvu LSMŽ sa oba održana kola.

Najboljih šest (6) strijelaca kvalificira se za izbor šesteročlane (6) reprezentacije LSMŽ.

- Redoslijed nastupa ekipa i pojedinaca određuje se izvlačenjem 

- Ekipa koja je nastupila mora osigurati dva svoja člana . Jedan za zapisnički stol , drugi sudac na semaforu

- Za glavnog suca prvenstva imenuje se Katanović Josip i Balent Stanko.

- Sve sporne situacije rješavati će Povjerenstvo na samo natjecanju prema Pravilniku o lovnom streljaštvu, odluka Povjerenstva je konačna 

Članovi povjerenstva: Josip Katanović, Stanko Balent,\_\_\_\_\_\_\_\_\_\_\_.

# - Kvalifikacije za memorijalni Kup Đure Dečaka

- Ekipa koja postigne najbolji rezultat u disciplini „lovački trap” na dva održana kola Prvenstva LSMŽ u lovnom streljaštvu plasira se na memorijalni KUP Đure Dečaka.

- U slučaju neriješenog rezultata za prva mjesto, poredak ekipe utvrđuje se usporedbom 3. strijelca s boljim rezultatom, odnosno 2.strijelca, odnosno 1. strijelca. Ekipa sa boljim rezultatom 3. ili 2. ili 1. strijelca više je plasirana.

-Natjecanje u Prvenstvu Međimurja započinje u 9:00 h, 23.08.2025 i 24.08.2025. sa početkom u 9:00h u mjestu Civilno strelište Palovec - L.D.Prepelica-Mala Subotica.

Predsjednik povjerenstva:

v.r.Ivica Varga

#

PRAVILA GAĐANJA ZA MEĐIMURSKU LIGU STRIJELACA 2025.g

1. Pravo nastupa u pojedinačnoj konkurenciji imaju svi članovi Lovačkih društava Lovačkog saveza Međimurske županije i direktni članovi županijskog lovačkog saveza koji posjeduju važeći oružni list
2. U ekipnoj konkurenciji pravo nastupa imaju lovačka društva članice Lovačkog saveza Međimurske županije . Za ekipu mogu nastupati samo članovi društva koji su najmanje jednu godinu članovi tog društva(ovo pravilo ne vrijedi za članove koji se po prvi puta učlanjenju u LSMŽ, odnosno lovačko društvo). Popis članova društva Uzima se zaključno sa 01.04. 2025. Lovačko društvo može imati samo jednu ekipu u ekipnoj konkurenciji.
3. Gada se na 15 meta ( golubova ), trap municijom težine do 24 grama, promjera 2,4 +0,1 mm. Glavni sudac kola, može nasumičnim odabirom kod natjecatelja provjeriti streljivo kojim gađaju leteće mete .Kod strijelca kod kojeg se utvrdi nepravilnost u težini i promjeru sačme, briše se rezultat za to kolo kao i rezultata za ekipu za koju nastupa. Ujedno mu se bilježi u tablici 0 pogodaka(ne može se brisati rezultat).Odluku o poništenju rezultata treba zabilježiti putem zapisnika.
4. Dozvoljeni pripremni stavovi za gađanje u Međimurskoj ligi jesu: „puška u ramenu” i „lovački stav”.
5. Ekipu za gađanje može sačinjavati najmanje 5 strijelaca kako bi bila u konkurenciji za ekipno bodovanje lige .
6. Pojedinačno pravo nastupa i na pojedinačni plasman ima i strijelac koji nema ekipu.
7. Ekipa će se bodovati po broju pogođenih meta, najboljih 5 strijelaca.
8. Pojedinac će se bodovati po broju pogođenih meta . Dva najlošija rezultata koje strijelac pojedinac postigne kroz natjecanje se brišu.
9. Redoslijed nastupa je prema planu natjecanja , tako da domaćin puca prvi , a ostali kako je bilo prijavljeno po domaćinstvu za ligu , te za svako kolo se pomiče za jedan gore . Ovo pravilo vrijedi i za listu koja je sastavljena od pojedinaca.
10. Ekipe koje se natječu revijalno(nisu u sustavu Međimurske lige strijelaca iz drugih županija) nastupaju poslije nastupa ekipa i pojedinaca iz Međimurske lige strijelaca.
11. Sve ekipe koje nastupaju u konkurenciji su za osvajanje pehara koje dodjeljuje domaćin kola.
12. Ekipa koja je nastupila mora osigurati dva svoja člana za pomoćne suce , (za vođenje zapisnika i bilježenje pogodaka na tabli.
13. Zamjena ekipa moguća je uz obostrani dogovor, te javljanja domaćinu prije početka takmičenja. Ekipa koja prekrši ovo pravilo ili kasni više od 15 minuta kažnjava se sa oduzimanjem 5 bodova. Odluku o oduzimanju bodova donosi sudac nakon što zapisnički utvrdi činjenice o kašnjenju.
14. Za provođenje pravilnika odgovoran je voditelj ekipe. Kod prijave ekipa voditelji su dužni upisati važeći oružni list strijelca.
15. Svako kolo Međimurske lige započinje u 9:00 h
16. Ekipni plasman određuje se zbrojem pogođenih meta sa ukupnog broja održanih kola. U slučaju da više ekipa ima isti broj pogođenih meta, ekipe sa istim brojem pogođenih meta gađaju dodatnu seriju od 15 letećih meta sa jednim metkom u cijevi. Zbraja se rezultat svih 6 strijelaca.

Ako ekipe imaju isti broj pogođenih meta i nakon dodatne serije, gleda se rezultat najslabijeg šestog strijelca, odnosno petog, odnosno četvrtog,. Slabiji rezultat strijelca rangira ekipu na mjesto nižeg plasmana.

Gađanju u dodatnoj seriji pristupaju ekipe koje mogu osvojiti jedno od prva tri mjesta u Međimurskoj ligi strijelaca.

Plasman pojedinaca određuje se zbrojem pogođenih meta sa ukupnog broja održanih kola.

Od ukupnog zbroja oduzimaju se dva najlošija rezultata.

U slučaju da više pojedinaca ima isti broj pogođenih meta, pojedinci sa istim brojem pogođenih meta gađaju dodatnu seriju od 15 letećih meta sa jednim metkom u cijevi. Gađanju u dodatnoj seriji pristupaju pojedinci koji mogu osvojiti jedno od prvih šest mjesta u Međimurskoj ligi strijelaca.

Ako više pojedinaca ima isti broj pogođenih meta i nakon dodatne serije, pristupa se određivanju plasmana putem „shoot out”.

Predsjednik povjerenstva:

v.r.Ivica Varga

:

**PRAVILA NATJECANJA ZA KUP LOVAČAKOG SAVEZA MEĐIMURSKE ŽUPANIJE- DISCIPLINA TRAP, 27.07.2025.**

1 . Pravo nastupa u pojedinačnoj konkurenciji imaju svi članovi Lovačkih društava Lovačkog saveza Međimurske županije i direktni članovi županijskog lovačkog saveza koji posjeduju važeći oružni list i lovačku iskaznicu sa markicom za tekuću lovnu godinu.

U ekipnoj konkurenciji pravo na nastup imaju lovačka društva članice Lovačkog saveza Međimurske županije . Lovačko društvo može imati A i B ekipu u ekipnoj konkurenciji. Članovima društva smatraju se strijelci koji su bili na popisu članova društva zaključno sa 01.04.2025. Posuđenog strijelca nema.

# Ekipni plasman

Gađa se na 15 meta ( golubova ), trap municijom težine do 24 grama, promjera 2,4 +0,1 mm.

Ekipu za gađanje može sačinjavati najmanje 5 strijelaca kako bi bila u konkurenciju za ekipno bodovanje kupa 

Poredak ekipa utvrđuje se zbrojem pogođenih meta najboljih 5 strijelaca. U slučaju istog rezultata, odlučuje rezultat 6. strijelca. Ukoliko su rezultati 6. strijelca istovjetni , ekipe sa istim brojem pogođenih meta utvrđuju poredak raspucavanjem na 15 meta sa metkom u cijevi. Zbraja se rezultat svih 6 strijelaca.

Ako ekipe imaju isti broj pogođenih meta i nakon dodatne serije, gleda se rezultat najslabijeg šestog strijelca, odnosno petog, odnosno četvrtog, itd. slabiji rezultat strijelca rangira ekipu na mjesto nižeg plasmana.

# Pojedinačni plasman

Puca se 1x15 meta, strijelac koji pogodi 12 i više meta ulazi u drugi krug gdje se ponovno puca serija 1x15 meta. U finale ulaze 6 najboljih strijelaca prema rezultatima iz dvije serije. U slučaju da više strijelaca ima isti broj pogođenih meta, poredak za 6 mjesta utvrđuje se raspucavanjem sa jednim metkom u cijevi na 15 meta.

Ako više pojedinaca ima isti broj pogođenih meta i nakon dodatne serije, pristupa se određivanju plasmana putem „shoot out”.

U finalnoj seriji 6 strijelaca puca na seriju 1x30.Nakon 10 izbačenih meta ispada prvi najslabiji strijelac iz daljnjeg takmičenja, drugi najslabiji strijelac ispada nakon 15 izbačenih meta, treći najslabiji strijelac ispada nakon 20 izbačenih meta, četvrti najslabiji strijelac ispada nakon 25 izbačenih meta.

1. Ekipa koja je nastupila mora osigurati dva svoja člana. Jednog za zapisnički stol , drugog za semafor 
2. Za suce na Kup-u LSMŽ određuje se Josip Katanović i Stanko Balent Sve sporne situacije rješavati će suci, odluka sudaca je konačna.
3. Za provođenje pravilnika odgovoran je voditelj ekipe.
4. Ekipne i pojedinačne prijave treba dostaviti na Lovački savez Međimurske županije do 15:00h u petak 25.07.2025 ili na strelište u Draškovcu do 09:00h u nedjelju 27.07.2025. godine.

Predsjednik povjerenstva:

v.r.Ivica Varga